DOLOŽKA PREDNOSTI 
medzinárodnej zmluvy pred zákonmi 

(čl. 7 ods.5 ústavy)

1. 	Gestor zmluvy:
Ministerstvo zahraničných vecí Slovenskej republiky

2. 	Názov zmluvy:
Dodatok k Zmluve medzi Slovenskou republikou a Medzinárodným vyšehradským fondom (ďalej len “zmluva“)

3. Účel a predmet zmluvy a jeho úprava v legislatíve Slovenskej republiky: 
Účelom a predmetom Zmluvy medzi Slovenskou republikou a Medzinárodným vyšehradským fondom je predovšetkým úprava právneho postavenia Medzinárodného vyšehradského fondu ako medzinárodnej organizácie s medzinárodnoprávnou subjektivitou. Zmluva medzi Slovenskou republikou a Medzinárodným vyšehradským fondom upravuje priznanie výsad a imunít MVF a výkonnému riaditeľovi, ktoré sú nevyhnutné pre riadne fungovanie samotného MVF a pre výkon činnosti jeho štatutára. Predkladaným Dodatkom k Zmluve sa tieto právne účinky zmluvy budú vzťahovať aj na zástupcu výkonného riaditeľa.
Priama úprava práv alebo povinností fyzických osôb alebo právnických osôb: článok 9
5. Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky): medzinárodná zmluva, ktorá priamo zakladá práva alebo povinnosti fyzických osôb alebo právnických osôb

6. Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi):
medzinárodná zmluva, ktorá priamo zakladá práva alebo povinnosti fyzických osôb alebo právnických osôb a zároveň medzinárodná zmluva, na ktorej vykonanie nie je potrebný zákon

7. Dopady prijatia medzinárodnej zmluvy, ktorá má prednosť pred zákonmi, na slovenský právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo adaptácie z dôvodu duplicity): 

V súvislosti s prijatím vyššie uvedenej zmluvy nie je potrebné zrušiť alebo meniť žiadny právny predpis.